
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2017 M. LAPKRIČIO 9 D. ĮSAKYMO NR. 3D-718 
„DĖL PROJEKTŲ, ĮGYVENDINAMŲ PAGAL LIETUVOS KAIMO PLĖTROS 2014–2020 METŲ PROGRAMOS PRIEMONES, RODIKLIO „NAUJOS DARBO VIETOS SUKŪRIMAS IR IŠLAIKYMAS“ PASIEKIMO VERTINIMO METODIKOS PATVIRTINIMO“ PAKEITIMO

2018 m. liepos 13 d. Nr. 3D-485
Vilnius


Pakeičiu Projektų, įgyvendinamų pagal Lietuvos kaimo plėtros 2014–2020 metų programos priemones, rodiklio „Naujos darbo vietos sukūrimas ir išlaikymas“ pasiekimo vertinimo metodiką, patvirtintą Lietuvos Respublikos žemės ūkio ministro 2017 m. lapkričio 9 d. įsakymu Nr. 3D-718 „Dėl Projektų, įgyvendinamų pagal Lietuvos kaimo plėtros 2014–2020 metų programos priemones, rodiklio „Naujos darbo vietos sukūrimas ir išlaikymas“ pasiekimo vertinimo metodikos patvirtinimo“:
.	Pakeičiu 5 punktą ir jį išdėstau taip:
„. Nauja darbo vieta – paramos gavėjo pagal darbo sutartį, individualios veiklos pažymą, verslo liudijimą naujai sukurta ir projekto kontrolės laikotarpiu išlaikyta darbo vieta, tiesiogiai susijusi su projekte numatytos veiklos vykdymu. Kai paramos gavėja – mažoji bendrija (toliau – MB), darbo vietai prilyginamos ir mažosios bendrijos vadovo pareigos pagal civilinę (paslaugų) sutartį. Vieną darbo vietą atitinka vienas etatas.“
.	Papildau 6.3 papunkčiu:
„. kai paramos gavėja – mažoji bendrija, darbo vietai prilyginama ir MB vadovo pareigų pagal civilinę (paslaugų) sutartį atlikimas.“
.	Pakeičiu 7 punktą ir jį išdėstau taip:
„. Naujos darbo vietos (naujo etato) tinkamumo sąlygos projekto lygmeniu (jeigu Programos priemonės įgyvendinimo taisyklėse nenustatyta kitaip):“.
.	Pakeičiu 7.2 papunktį ir jį išdėstau taip:
„. nauja darbo vieta turi būti išreikšta naujų sąlyginių darbo vietų (naujų etatų) ekvivalentu, pagrįstu 8 valandų darbo diena, 40 valandų darbo savaite, dirbant ištisus metus, išskyrus, kai Darbo kodekse nustatyta kitaip (taikoma dirbantiems pagal darbo sutartis arba civilines (paslaugų) sutartis). Jei veikiama pagal verslo liudijimą arba individualios veiklos pažymą, verslo liudijimas arba individualios veiklos pažyma projekte numatytai veiklai turi galioti ištisus metus;“.
.	Pakeičiu 7.3 papunktį ir jį išdėstau taip:
„. viena darbo vieta laikoma tuo atveju, jei asmens darbo užmokesčio, mažosios bendrijos vadovo atlygis pagal civilinę (paslaugų) sutartį arba savarankiška veikla užsiimančio asmens grynųjų pajamų dydis per ataskaitinius metus yra ne mažesnis negu 12 (dvylika) minimalių mėnesinių algų (toliau – MMA), nustatytų Lietuvos Respublikos Vyriausybės nutarimu;“.
.	Pakeičiu 7.5 papunktį ir jį išdėstau taip:
„. naujos darbo vietos sukūrimo fakto įrodymai, jei: 
. nauja darbo vieta sukuriama pagal darbo sutartį, pateikiama sudarytos darbo sutarties kopija;
. veikiama pagal verslo liudijimą ar individualios veiklos pažymą, pateikiama verslo liudijimo arba individualios veiklos pažymos kopija. Verslo liudijime arba individualios veiklos pažymoje nurodyta ekonominė veikla turi atitikti ekonominės veiklos rūšies kodą, nurodytą paramos paraiškoje, verslo plane;
. nauja darbo vieta sukuriama pagal civilinę (paslaugų) sutartį, sudarytą su MB vadovu, pateikiama jos kopija;“.
.	Pakeičiu 8.1 papunktį ir jį išdėstau taip:
„. jeigu sudaroma (-os) darbo sutartis (-ys) ar civilinė (paslaugų) sutartis su MB vadovu, paramos gavėjas projekto kontrolės laikotarpiu privalo turėti galiojančią (-ias) sutartį (-is), išskyrus sezoninius darbus, patvirtintus Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“. Jei nutraukiama darbo sutartis su įdarbintu asmeniu, per 20 (dvidešimt) darbo dienų nuo darbo sutarties nutraukimo dienos į šią atsilaisvinusią darbo vietą turi būti priimamas naujas asmuo. Jei darbo sutartis ataskaitiniais metais nutraukiama ne vieną kartą, 20 (dvidešimties) darbo dienų terminas naujo asmens priėmimui taikomas vieną kartą. Darbuotojai, dirbantys tam tikroje sukurtoje darbo vietoje, projekto kontrolės laikotarpiu gali keistis, tačiau tai bus laikoma ta pačia darbo vieta;“.
.	Pakeičiu 8.2 papunktį ir jį išdėstau taip:
„. jeigu veikiama pagal verslo liudijimą arba individualios veiklos pažymą, paramos gavėjas projekto kontrolės laikotarpiu privalo turėti galiojantį verslo liudijimą arba individualios veiklos pažymą projekte numatytai veiklai, kuriai skirta parama, išskyrus sezoninių darbų, patvirtintų Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“, atvejus. Jeigu projekte numatyta kurti 1 ir daugiau darbo vietų, minimalus metinis pajamų dydis nustatomas proporcingai kuriamoms darbo vietoms, verslo liudijimas arba individualios veiklos pažyma turi galioti ištisus metus, jeigu projekte numatyta sukurti iki 1 etato, minimalus metinis grynųjų pajamų dydis ir verslo liudijimo arba individualios veiklos pažymos galiojimo laikotarpis ataskaitiniais metais nustatomas proporcingai kuriamoms darbo vietoms;“.
.	Pakeičiu 11 punktą ir jį išdėstau taip:
„. Jeigu nauja darbo vieta sukurta pagal darbo sutartį ar civilinę (paslaugų) sutartį, naujai sukurtų ir išlaikytų darbo vietų rodiklis skaičiuojamas taip:“.
.	Pakeičiu 12.1 papunktį ir jį išdėstau taip:
„. pirmaisiais projekto kontrolės metais naujai sukurtų ir išlaikytų darbo vietų rodiklis skaičiuojamas pagal šią formulę: A=min(A1; A2), kur A1=(F1/G)/X, A2=(Y*I)/X, F1=(F/H)*Y, kai „A“ – sąlyginių naujai sukurtų ir išlaikytų darbo vietų skaičius per laikotarpį, „F“ – ataskaitiniais metais gautos grynosios pajamos iš veiklos pagal individualios veiklos pažymą arba verslo liudijimą, „G“ – MMA dydis, „X“ – mėnesių nuo galutinio mokėjimo prašymo pateikimo dienos iki kalendorinių metų pabaigos skaičius, „H“ – ataskaitinių metų mėnesių, kuriais buvo dirbta pagal individualios veiklos pažymą arba verslo liudijimą, skaičius, „Y“ – ataskaitinių metų mėnesių nuo galutinio mokėjimo prašymo pateikimo dienos, kuriais buvo dirbta pagal individualios veiklos pažymą arba verslo liudijimą, skaičius (Y<=H), „I“ – pagal verslo liudijimą arba individualios veiklos pažymą dirbančių asmenų skaičius (I=1, išskyrus atvejį, kai į verslo liudijimą papildomai įrašytas fizinis asmuo, tuomet I=2).“
.	Pakeičiu 12.2 papunktį ir jį išdėstau taip:
„. kitais projekto kontrolės metais naujai sukurtų ir išlaikytų darbo vietų rodiklis skaičiuojamas pagal šią formulę: A=min(A1; A2), kur A1=(F/G)/12, A2=(H*I)/12, kai „A“ – sąlyginių naujai sukurtų ir išlaikytų darbo vietų skaičius per metus, „F“ – ataskaitiniais metais gautos grynosios pajamos iš veiklos pagal individualios veiklos pažymą arba verslo liudijimą, „G“ – MMA dydis, „H“ – ataskaitinių metų mėnesių, kuriais buvo dirbta pagal individualios veiklos pažymą arba verslo liudijimą, skaičius, „I“ – pagal verslo liudijimą arba individualios veiklos pažymą dirbančių asmenų skaičius (I=1, išskyrus atvejį, kai į verslo liudijimą papildomai įrašytas fizinis asmuo, tuomet I=2).“
.	Pakeičiu 12.3 papunktį ir jį išdėstau taip:
„. paskutiniaisiais kontrolės laikotarpio metais (jei projekto kontrolės laikotarpis nesutampa su kalendorinių metų pabaiga) naujai sukurtų ir išlaikytų darbo vietų rodiklis skaičiuojamas pagal šią formulę: AL=min(A1; A2), kur A1=(F1/G)/X, A2=(Y*I)/X, F1=(F/H)*Y, kai „AL“ – sąlyginių naujai sukurtų ir išlaikytų darbo vietų skaičius per laikotarpį, „F“ – ataskaitiniais metais gautos grynosios pajamos iš paramos lėšomis remtos veiklos, „G“ – MMA dydis, „X“ – mėnesių nuo kalendorinių metų pradžios iki kontrolės laikotarpio pabaigos skaičius, „H“ – ataskaitinių metų mėnesių, kuriais buvo dirbta pagal individualios veiklos pažymą arba verslo liudijimą, skaičius, „Y“ – mėnesių nuo ataskaitinių metų pradžios iki kontrolės laikotarpio pabaigos, kuriais buvo dirbta pagal individualios veiklos pažymą arba verslo liudijimą, skaičius (Y<=H), „I“ – pagal verslo liudijimą arba individualios veiklos pažymą dirbančių asmenų skaičius (I=1, išskyrus atvejį, kai į verslo liudijimą papildomai įrašytas fizinis asmuo, tuomet I=2).“

